Ана Вучковић Денчић
Ана Вучковић Денчић (Београд, 16. новембар 1984) српска је списатељица, новинарка и сценаристкиња. Ауторка је четири романа и једне збирке прича.

Биографија 
Основну школу је похађала на Звездари, а своје школовање је наставила у Четрнаестој београдској гимназији. Студирала је драматургију на Факултету драмских уметности, а затим и похађала мастер студије филмологије на истом факултету.

Њена ауторска каријера почиње у раном детињству, када са 15. година (1999) добија награду Борислав Пекић за најбољу кратку причу под називом Љуљашка. Њене књиге се одликују многобројним појмовима поп културе, који само вешти познаваоци као она могу комплетно разумети. Карактеристично за њене књиге јесу многобројне приче из њеног детињства и пубертета у којима се сви барем у неку руку препознајемо.

Поред писања књига, Ана је и новинар Радио Београда. Теме о којима најчешће извештава везане су за филм, позориште и културне догађаје. Ауторка је колумни за Сити магазин онлајн и штампано издање. Уређује и води више емисија на Радио Апарату, алтернативној интернет радио станици насталој крајем 2016.

Награде и признања 
Поред Пекићеве награде за младог књижевног талента, њен роман првенац Епоха липса јуче био је у ужем избору за НИН-ову награду 2003. године. Збирка прича Плишани солитер ушла је у ужи избор за Награду Исидора Секулић 2007. године

Дела 
 Епоха липса јуче (2003) - роман
 Луст 'н' дуст (2004) - роман
 Плишани солитер (2007) - збирка прича
 Сурфинг Србија (2012) - роман
 Yugoslav (2019) - роман

Референце

Литература

Спољашње везе 
 Сити магазин - Ана Вучковић
 Политика:Југ Србије као Дивљи запад

Рођени 1984.
Књижевници из Београда
Српске књижевнице
Српски новинари
Српске радијске водитељке
Новинари из Београда
Водитељи из Београда